34 
TÁRSULATI ÜGYEK. 
társulatunk elnöke, nincs többé, örök álomra szenderült 1894. évi 
április 10-én. 
Ott őrködött ő még annak idején társulatunk bölcsőjénél; oldala 
mellett állott, midőn ez első lépéseit tette s midőn megizmosodva hű 
és kitartó barátra volt szüksége, megtalálta ezt ismét régi őrangyalában, a 
ki mint alelnök továbbra is kalauzolta biztos utakon. Azért társulatunk 
1883-ban, midőn a megürült elnöki szék betöltése felett döntött, nem is 
késett bizalmával ismét azon férfi felé fordulni, a ki a Magyarhoni Földtani 
Társulat szent ügyét már addig is oly igaz odaadással szolgálta s őt, 
dr. Szabó JozsEF-et. választotta szeretett elnökének. 
Nem is csalódtunk személyében. Társulatunkért dobogott szive, élete 
végéig; mindig hű barátja és meleg ápolója volt ügyünknek, tudományos 
és sokoldalú működésével csakis tiszteletet és fényt árasztott társulatunkra. 
Megnyugvással állhatunk meg azonban bármikor néma hantja előtt, 
mert igazabb szeretettel, tisztelettel és hálával, mint a magyar geologok 
világa, bizonyára nem környezte őt családján kívül senki életében. 
Nem kívánok itt boldogult elnökünkről tovább szólani, kimondani 
mindazt, a mivel szivem telt, hisz már itt időzik körünkben egykori tanít¬ 
ványai egyike, a ki szeretett mestere iránt meghozza nevünkben is a kegye¬ 
let végső adóját. Áldott legyen mindörökké dr. Szabó József egykori 
elnökünk emléke! 
Azt hiszem, leginkább szellemeben cselekszem, habár még oly 
röviden megemlékezem e helyről ez alkalommal arról, a mivel 0 elete 
utolsó éveiben oly szeretettel foglalkozott; értem Európa nemzetközi 
geológiai térképének ügyét, mert biztos vagyok, ha helyettem 0 foglalhatná 
el most e széket, hivatott ajkairól e tárgyról bő informatiot nyernénk. 
Úgymint rendszerint a geológiai congressusok idejében az európai 
nemzetközi geológiai térkép ügyének állásáról, melynek kiadását még 
1881-ben a bolognai nemzetközi geológiai congressus elhatározta, biztosabb 
hírre tehetünk szert, úgy meghozta ezt a múlt évben Zürichben lefolyt 
geológiai congressus is. 
E kétségkívül nagy és bonyolódott természetű munka kiadása, úgy 
látszik, immár gyorsabban folyik, mert a már nehány évvel ezelőtt 
látható volt mintapéldányt, az AI. II., BI. II., CIV. és DIY. lapok vég¬ 
leges kiadása követte s ezekneknek 50—50 példánya kormányunk rendel¬ 
kezésére immár Budapestre is megérkezett, de mikénti felosztásuk felöl 
eddig tudomásom nincsen. 
Nem kételkedem azonban, hogy e nagy műnek legalább egy példánya a 
m. kir. földtani intézetbe, de egyéb nagy könytárainkba is fog jutni, s így a 
közel jövőben bárki által behatóbban lesz szemlélhető, addig is azonban 
kijelenthetem, hogy a technikai kivitel valóban mintaszerű. 
Bennünket a DIY. jelű lap a többinél fokozottabb mérvben erdekel- 
(34) 
